دیلماچ اوغوللاری بیلیگی

دیلماچ اوغوللاری بیلیگی(، ) آنادولو بیلیکلری بیرینجی دؤورونده بیر تۆرک بیلیگی.

قۇروجوسو بؤیوک سلجۇق حؤکم‌داری آلپ آرسلانؽن باشچؽلارؽنان بیری اوْلان دیلماچ محمد بَیدیر (۱۰۸۵-۱۱۰۴-جۆ ایللر). قۇرولوش دؤورونده بؤیوک سلجۇق دؤلتینه باغلؽلیغینی داوام ائتدیرن دیلماچ اوغوللاری توْغان آرسلان دؤورونده (۱۱۰۴-۱۱۳۷-جی ایللر) ان پارلاق ایللرینی یاشایؽبلار. سلجوقلولار و آردؽقلیلار ایله بیرلیکده خریستیانلارا و گۆرجولره قارشؽ دؤیوشوبلر. بَیلی‌یین قۇروجوسو دیلماچ وْغلو محمد بَی سۇلطان آلپ آرسلان دؤورونده بئکچی اوْغلو آفشین و احمد شاه کیمی تۆرکمن بَیلری ایله بیزانس اداره‌سیندکی آنادوْلویا آخؽنلاردا اوْلوردو. مالازگیرد دؤیوشونده (۱۰۷۱-جی ایل)‌ده ایشتیراک ائدن دیلماچ اوغلو محمد بَی داها سوْنرا سلجۇق اوْردوسونون حلب اطرافؽندا حیاتا کئچیردییی فتحلره قاتؽلدی. ۱۰۸۵-جی ایلده دیار بکیر آلؽندیقدان سوْنرا بیتلیس و آخلات دا سلجوقلو قۆوه‌لری طرفیندن ضبط ائدیلدی. بیتلیس و اطرافؽ محمد به‌یین اداره‌سینه وئریله‌رک اوْنا ایکتا (ایستیفاده حاقؽ) تطبیق ائدیلدی. بۇ شکیلده دیلماچ اوغوللاری بَیلیگی قۇرولموش اوْلدو. اول قؽلینج آسلانا، اوْنون اؤلوموندن سوْنرا دا ائرمئنشاهلارا (آخلاطشاهلار) تابع اوْلدو. توْقان آرسلان داها سوْنرا آرتۇکلولاردان اؽی قاضییه تابع اوْلموش و بۇ حؤکم‌دارلا بیرلیکده خریستیانلارا و گۆرجولره قارشؽ مۆحاریبه‌ده ایشتیراک ائتمیشدیر. ۱۱۹۲-جی ایلده ائرمئنشاهلاردان بئگتیمۇر بیتلیسی ضبط ائتدی. بۇندان سوْنرا دیلماچ اوغوللاری بَیلیگی ۱۴جی عصرین سوْنلارینا قدر حؤکم سۆرموش و آغ قوْیونلولار دؤورونده تاریخه قارؽشمیشدیر.

 بَیلری
 آتابَی محمد بَی (۱۰۸۵-۱۰۹۰)
 حۆسام الدووله یئلتکین (۱۰۹۰-۱۱۰۰)
 شمسددؤوله توْغان آرسلان (۱۱۰۰-۱۱۳۸)
 حۆسامددووله کۇرتی (۱۱۳۸-۱۱۴۶)
 شمسددؤوله یاکۇت آرسلان (۱۱۴۶-۱۱۴۸)
 فخرددؤوله شاه (۱۱۴۸-۱۱۸۰)
 فۇلان بَی (۱۱۸۰-۱۱۹۲)

قایناقلار